b"\n_START_ARTICLE_\nPicunche\n_START_PARAGRAPH_\nPicunche, jedna od triju glavni grana Araukanaca nastanjeni u \xc4\x8cileu sjeverno od rijeke B\xc3\xado-B\xc3\xado. Njihovo ime ozna\xc4\x8dava 'ljude sa sjevera', i predstavljaju najsjeverniju granu Araukanaca, \xc4\x8diji se teritorij protezao ne\xc5\xa1to ju\xc5\xbenije od 30\xc2\xba pa na jug do Santiaga. Do dolaska \xc5\xa0panjolaca Pikun\xc4\x8di su pod utjecajem sjevernih susjeda Inka. Na njihovom podru\xc4\x8dju \xc5\xa1panjolski konkvistador Pedro de Valdivia utemeljit \xc4\x87e 1541. grad Santiago del Nuevo Extremo. Dolaskom pod \xc5\xa1panjolsku vlast bit \xc4\x87e asimilirani u ruralnu populaciju do kraja 17. stolje\xc4\x87a. Pikun\xc4\x8di su bili agrikulturan narod koji je sadio kulture tipi\xc4\x8dne tom kraju, a uzgajali su i guanake od kojih su dobivali vunu i meso. Ku\xc4\x87e su im bile napravljene od blata i totore \xc4\x8dine\xc4\x87i sela do 300 stanovnika."